આજે ભારત બંધના પગલે વડિયા શહેર દિવસભર ખુલ્‍લુ રહેલ અને વેપારીઓ બંધ એલાનમાં ન જોડાયા આજ સવારથી જ લોકોએ પોતાના વેપાર ધંધા રાબેતા મુજબ શરૂ કરેલ હતા. તેવા સમયે કોંગ્રેસ કાર્યકર્તાઓ ગામ બંધ કરાવવા નીકળેલા બાદમાં વડિયા સરપંચ પતિ છગન ઢોલરીયા અને ચેમ્‍બર્સ ઓફ કોમર્સ પ્રમુખ મિતુલ ગણાત્રા ઉપસરપંચ નિલેશ પરમાર સહિતના આગેવાનો ગામને ખુલ્‍લું કરાવવા માટે નિકલ્‍યા હતા. તે સમયે બન્‍ને વચ્‍ચે જાહેર રોડ પર ચકમક જરી લોકોના ટોળા એકઠ્ઠા થયેલ બાદમાં વડિયા પોલીસનો મોટો કાફલો ઘટના સ્‍થળે પહોંચી કોંગ્રેસ કાર્યકર્તા ધર્મેન્‍દ્રપાનસુરિયા, હિતેશ વોરા અને સરપંચપતિ છગનભાઈ ઢોલરીયાની પોલીસે અટકાયત કરી બાદમાં વડિયા શહેર સ્‍વયંભુ ખુલ્‍લુ જ રહયું ત્‍યાર બાદ બપોરે 1રઃ30 કલાકે ખુદ વિરોધપક્ષના નેતા પરેશ ધાનાણીને અમરેલીથી દોડી આવવું પડયું જે લોકોને બે હાથ જોડી અરજ કરી કે અમારૂ માન જળવાઈ રહે અને પેટ્રોલ – ડીઝલના ભાવમાં ફેરફાર થાય તો સારૂં રહે તે સમયે સામેથી વળતો જવાબમાં વેપારીઓએ જણાવેલ કે કોંગ્રેસના રાજમાં પણ પેટ્રોલ, ડીઝલના ભાવ ભડકે બળતા હતા તેમ કહી વેપારીઓએ જમવાના સમયે ક્ષણિક સટર ખેંચ્‍યા બાદ ખુલ્‍લા કર્યા બાદમાં પરેશ ધાનાણી પોલીસ કાફલા સાથે ગ્રામપંચાયત સંચાલિત સુરગવાળા સાર્વજનિક હાઈસ્‍કૂલ બંધ કરવા ગયેલ તે સમયે ચેમ્‍બર્સ ઓફ કોમર્સ સરપંચપતિ અને ઉપસરપંચ સાથે ચકમક જરી હતી અને સરપંચપતિએ કહી દીધેલ કે સ્‍કૂલ બંધ નહીં થાય તમે સ્‍કૂલ બહાર નીકળો બાદ પોલીસ કાફલાને કાર્યવાહી કરવા રજુઆત કરી બાદમાં પોલીસે પરેશ ધાનાણીની કાર્ય કર્તાઓ સહિત અટકાયત કરેલ અને માત્ર મિનિટોમાં જ પોલીસે મુકત કરેલ.